CELEX: 62011CN0233
Language: da
Date: 2011-05-16 00:00:00
Title: Sag C-233/11 P: Appel iværksat den 16. maj 2011 af Siemens Transmission & Distribution SA og Nuova Magrini Galileo SpA til prøvelse af dom afsagt af Retten (Anden Afdeling) den 3. marts 2011 i forenede sager T-122/07 – T-124/07, Siemens AG. Österreich m.fl. mod Kommissionen

9.7.2011   
            
            
               DA
            
            
               Den Europæiske Unions Tidende
            
            
               C 204/18
            
         Appel iværksat den 16. maj 2011 af Siemens Transmission & Distribution SA og Nuova Magrini Galileo SpA til prøvelse af dom afsagt af Retten (Anden Afdeling) den 3. marts 2011 i forenede sager T-122/07 – T-124/07, Siemens AG. Österreich m.fl. mod Kommissionen
   (Sag C-233/11 P)
   2011/C 204/33
   Processprog: tysk
   
      Parter
   
   
      Appellanter: Siemens Transmission & Distribution SA og Nuova Magrini Galileo SpA (ved advokaterne H. Wollmann og F. Urlesberger)
   
      De andre parter i appelsagen: Siemens AG Österreich, VA Tech Transmission & Distribution GmbH & Co. KEG, Siemens Transmission & Distribution Ltd og Europa-Kommissionen
   
      Appellanten har nedlagt følgende påstande
   
   
               —
            
            
               Punkt 2 i Rettens dom (Anden Afdeling) af 3. marts (forenede sager T-122/07 – T-124/07) ophæves, i det omfang, at artikel 2, litra j) og k), i Kommissionens beslutning K(2006) 6762 endelig af 24. januar 2007 i sag COMP/F/38.899 — gasisoleret koblingsudstyr annulleres.
            
         
               —
            
            
               Punkt 3, første led, i den anfægtede dom ophæves, i det omfang artikel 2, litra j) og k), i Kommissionens beslutning K(2006) 6762 endelig tages til følge, og med hensyn til artikel 2, litra k), i den nævnte beslutning fastslås, at hver solidarisk skyldner i forhold til de andre solidariske skyldnere skal bære en tredjedel af beløbet på 4 500 000 EUR.
            
         
               —
            
            
               Subsidiært, ophæves punkt 3, første led, i den anfægtede dom og sagen hjemvises til Retten.
            
         
               —
            
            
               Punkt 7 i den anfægtede dom ophæves under alle omstændigheder og Kommissionen tilpligtes at betale alle omkostninger i sag T-124/07 og i den foreliggende appelsag.
            
         
      Anbringender og væsentligste argumenter
   
   Ved at annullere bøden, som alene Schneider Electric SA var idømt, og ved uretmæssigt at forhøje appellanternes samlede gæld er Retten gået videre end sagsøgernes påstande. Den anfægtede dom er dermed i strid med grundlæggende retsprincipper. Retten har tilsidesat forhandlingsprincippet og den i artikel 263 TEUF implicit indeholdte princip om, at ingen kan anlægge sag på andres vegne.
   Retten er endvidere gået videre end sagsøgernes påstande ved at ændre retskraften af Kommissionens beslutning overfor Schneider Electric SA. Dette uretsmæssige brud på retskraften er en tilsidesættelse af retssikkerhedsprincippet.
   Appellanterne er ikke blevet indrømmet en mulighed til at tage stilling til væsentlige af Rettens konstateringer. Der er sket en rettergangsfejl, idet appellanternes ret til høring, som omfattet af menneskerettighedskonventionens artikel 6, er blevet tilsidesat.